Bjørn Egge

Bjørn Egge (1918–2007) var en norsk krigsveteran, FN-offiser, generalmajor og president i Norges Røde Kors.

 Andre verdenskrig 
Ved den tyske invasjonen av Norge i april 1940 deltok Egge i kampene i Sør-Norge, fortsatte så med illegalt arbeid og måtte flykte til Sverige. Egge var med under utbruddet av de såkalte Kvarstad-båtene i mars 1942. Han ble tatt til fange av tyskerne og var fange i tyske konsentrasjonsleirer blant annet 18 måneder i NN-leiren Sonnenburg, inntil han i 1945 ble reddet og brakt ut av fangenskap av De hvite bussene under Folke Bernadottes ledelse.

 Etter verdenskrigen 
Etter krigen tok Egge videre utdannelse og ble uteksaminert fra Krigsskolen i 1947. Frem til slutten av 1960-årene arbeidet han med militær etterretning. Han fungerte som adjutant for forsvarsminister Jens Chr. Hauge og var norsk forsvarsattaché i Moskva.

Egge tjenestegjorde som etterretningsoffiser i FN-styrkene i Kongo i 1961 og var den første FN-offiseren som så den omkomne Dag Hammarskjöld etter flystyrten ved Ndola i 1961.  Han mente at generalsekretæren overlevde flystyrten og at han hadde et rundt hull i pannen. Selv om det ikke kunne utelukkes, trodde Egge egentlig ikke at såret som Hammarskjöld hadde i hodet var et skuddsår. Han var imidlertid overbevist om at Hammarskjölds fly ble utsatt for sabotasje.

Fra 1976 til 1980 var han nestkommanderende ved NATO Defence College i Roma. Han avsluttet sin militære karrière i 1983 som generalmajor og kommandant for Akershus festning.

Fra 1981 til 1987 var han president i Norges Røde Kors.

Han var ærespresident i World Veteran Federation (WVF) og beskytter for Stiftelsen Hvite busser til Auschwitz.

Dokumentaren En kriger for fred ble sendt på NRK.En kriger for fred, NRK.

 Utmerkelser 
For sin krigsinnsats ble Egge hedret med Krigsmedaljen, Deltagermedaljen med rosett og Haakon VIIs 70-årsmedalje, samt de britiske 1939–1945 Star, Atlantic Star og Defence Medal. For sin innsats etter krigen ble Egge i 1980 utnevnt til kommandør av St. Olavs Orden. Han mottok dessuten en rekke utenlandske hedersbevisninger og utmerkelser.For flere av dekorasjonene vist nedenfor er kilden diplomer og CV fra Bjørn Egges privatarkiv. Blant mye annet ble han Commander of the Order of the British Empire (CBE), ridder av 1. klasse av den svenske Sverdordenen, storridder med stjerne av Den islandske falkeorden, offiser av den franske Æreslegionen og tildelt den polske Medal Pro Memoria.

I 2005 ble Egge tildelt det internasjonale Røde Kors’ høyeste utmerkelse, Henry Dunant-medaljen.
Merknader til utmerkelser

Merknader til sivile utmerkelser

 Bibliografi 

 , selvbiografi
 , selvbiografi revidert utgave

 Referanser 

Kategori:Norske generalmajorer
Kategori:Norsk militært personell under andre verdenskrig
Kategori:Fanger i Sonnenburg
Kategori:Norske forfattere av erindringsbøker
Kategori:Personer fra Kristiansand kommune
Kategori:Kommandører av St. Olavs Orden
Kategori:Krigsmedaljen
Kategori:Deltagermedaljen
Kategori:Den islandske falkeorden
Kategori:Sverdordenen
Kategori:Æreslegionen
Kategori:Personer tilknyttet Norges Røde Kors
Kategori:Begravelser på statens bekostning